গিরিশ চন্দ্র সেন
গিরিশচন্দ্র সেন (জন্ম: ১৮৩৪ - মৃত্যু: ১৯১০)। ভাই গিরিশচন্দ্র সেন নামে তিনি অধিক পরিচিত। তাঁর প্রধান পরিচয় ইসলাম ধর্মের পবিত্র ধর্মগ্রন্থ কুরআন- এর প্রথম বাংলা অনুবাদক হিসেবে। তখন প্রায় ধর্মগ্রন্থ সম্পর্কে সাধারণ মানুষের ধারণা ছিল যে, মূলভাষা থেকে অনূদিত হলে গ্রন্থটির পবিত্রতা ক্ষুণ্ন হবে। পবিত্র কুরআন সম্পর্কেও এমন ধারণা ছিল। এ কারণে অনেক মুসলিম মনীষী এর বঙ্গানুবাদ করতে সাহস পাননি। গিরিশচন্দ্র সেনই অন্য ধর্মালম্বী হয়েও এই ভয়কে প্রথম জয় করেন। শুধু কুরআন শরীফের অনুবাদ নয় তিনি ইসলাম ধর্ম বিষয়ক অনেক গ্রন্থ অনুবাদ করেন। তিনি ইসলাম ধর্ম নিয়ে অনেক গবেষণাও করেন।
সুনান আল-তিরমিজী
সুনান আল-তিরমিজী বা জামি আল তিরমিজী মুসলমানদের সবচেয়ে প্রসিদ্ধ ছয়টি হাদিস গ্রন্থের মধ্যে অন্যতম একটি। অর্থাৎ এটি সিহাহ সিত্তাহের একটি কিতাব।
এই কিতাবটি সিহাহ সিত্তাহ অর্থাৎ মুসলমানদের প্রসিদ্ধ ছয়টি হাদিস গ্রন্থের অন্যতম একটি হাদিস গ্রন্থ ।এর সংকলনকারী আবু ঈসা মুহাম্মদ ঈসা ইবনে তিরমিজী (র.)। তিনি ইমাম তিরমিজি নামেই বেশী পরিচিত। এ কিতাবে প্রায় সব ধরনের হাদিসই সংকলন করা হয়েছে। এই কিতাবে প্রায় চারহাজার হাদীস সংকলিত রয়েছে।